Счита се, че и пелетите и екобрикетите са доста по-екологосъобразни в сравнение с въглищата, например. Една от най-основните видими разлики между двата вида еко отоплително гориво е размерът на суровината. Екобрикетите могат да се оприличат по размери на нарязаните за огрев дърва, а пелетите представляват по-скоро дребни растителни гранули, които са в насипно състояние.
Затова екобрикетите се използват като заместител на дървата за огрев, с това предимство, че са сравнително по-леки и имат способността да произвеждат около два пъти топлинни калории. Също така, те могат да се използват в обикновени печки и камини, както и котли и открити огнища, за разлика от пелетите, които изискват използването на специфично оборудване. Пелетите от своя страна имат по-висока калоричност, в сравнение с екобрикетите.